钦定古今图书集成/方舆汇编/职方典/第1339卷 > 潮州府物产考 府志
## 钦定古今图书集成/方舆汇编/职方典/第1339卷 > 潮州府物产考 府志

府总

谷属

稻　为赤早，为白早，为乌种，为早秫，为大秫，为尖秫，为白占，为黄占，为赤脚占。其云“占” 者，盖宋时分种自占城也。

麦　：为大麦、为小麦、为荞麦。

豆　：黑、绿、黄、白、赤不一色。

麻　芝麻为胡麻，其色正黑。

稷　　　　　，大粟　　　　、黍

《粱　　　　　香米　　　　》，落花生。

蔬属

芥　　　　　芹　　　　　香菰。

木耳　　　　、芫荽　　　　、蕨。

莴苣　　　　、冬瓜　　　　、丝瓜

王瓜　　　　苦瓜　　　　。甜瓜。

西瓜　　　　匏瓜　　　　薯。

芋　　　　　葛　　　　　、《赤豆》

舄子豆　　　、长荚豆　　　、芥蓝。

瓮菜

鸡鬃　：即“香菰” 之厚者。

果属

荔枝　、龙眼　郭《杂记》曰：“《管子》曰：‘纑土之次曰五壏。五壏之状，芬焉若糠，以肥其种。大荔、细荔青茎黄秀’。” 予意大荔即闽越荔枝，细荔即闽越龙眼，越人称龙眼为荔奴是已。龙荔二种，越止于韶州，至南雄则无；闽止于福州，至延平则无。大都近海之郡则生，不近海不生。如吾潮十县，程平二县，近山则无，盖生荔之郡，意《管子》所为“五壏” 也。闻郡城荔枝，以唐吏部家一株为上。味夺闽之枫亭龙眼，以海阳丁家种为上。今兵后多伐矣。又语云：“荔枝惜花，龙眼惜子。”

柑　郭曰：潮果以柑为第一品，味甘而臭香，肉肥而少核，皮厚而味美。有二种，皮厚者尤佳。柚　郭曰：“传云吴越之间有木焉，其名曰柚” ，树碧而冬青，实丹而味酸。今潮州有二种，实白者酸，实丹者味酸而甜，其华亦甚馥，其实甚夥。潮人烧其皮，以磁器覆之，用之可以引香。

佛手柑　　　、橘　　　　　、橙。

桃

杨桃　大叶繁枝果藂，生如车轮而无廓，土人以蜜渍之，食可化痰。

橄榄　：亦名“青果” ，又名“谏果。” 枝干皆直，最高耸。葡萄　　　　、甘蔗　　　　、菩提。

香橼　　　　、馀柑　　　　、石榴。

《百纳》子　　　黄弹子　　　。木瓜。

榛

蕉　郭曰：蕉有二种，惟牙蕉，黄时味甘，《苏子》所谓“于粲荔丹与蕉黄” 是也，古人云：“疏竹甘蕉。” 牙蕉　开花如莲瓣，长尺许，花落生子，食之寒沁心，颇有邪甜之目。又一种高二三尺，结子后树移他窟以听其自熟，名倒地牙蕉，味最甘。火蕉　类芭蕉而叶缕缕如剌，畜之可以辟火。美人蕉　亦名文殊蕉，花深红色，结子甚坚，可为素珠。

观音蕉　：似“美人蕉” ，而花叶稍大。

布蕉　：其茎可以布，其实不可食。

波罗蜜　郭曰：“潮元无此种。有人自海南遗章别驾曰：慎波罗子二颗，植之十有年所。高可丈馀，枝叶扶疏，苍然可观。结实大如斗，圆如佛首，外壳上有刺，如荔枝状，稍有酸辣，气冲人鼻，以其重大，故易为风雨所摧，虫蚁所蠹，仅存二颗以贶。予剖而视之，内纯瓤，瓤中有子数十枚，如”

弹子大，瓤可用蜜渍。其味甘，子以火煨，去其皮，用之与熟栗子相似。

木属

桄榔树　耸直无旁干，至木杪则相比而生。有层次，形类棕榈而差异，微风动之，扶疏可爱。花淡黄色，长条飘飏，望之如垂帘、如瀑布。

木棉　：大者合抱，枝枝对节而生，花如木笔绛花。结实亦类绵，白如雪，不堪织纺。

桑　　　　　，《相思树　　　》：松

柏

紫柏　郭曰：“木香而文，可作器用。多产潮阳茶　，潮地茶佳者罕至。” 今凤山茶佳，亦云待诏山茶，亦名黄茶。

苦艼　：叶大而树高，取其芽日干之，味最苦，然性寒，不宜多食。

枫　　　　　、桂　　　　　樟

槐　　　　　、柳　　　　　、桧。

楠　　　　　、杉　　　　　、檀

桐　　　　　、《梨　　　　　榕》

柯　　　　　苦楝　　　　，乌桕桥　　　　　梓　　　　　柘。

樛

花属

兰　兰之种不一。有倒兰，性不近土。好事家以铜丝作筐，络置檐间，花俱倒垂，红紫色，每茎七、八枝，或曰“寤生” ，劈花，根悬户上即生，亦名“风兰。” 树兰　，大者名“三叶” ，小者名“五叶。” 花如鱼子，初青，久变黄色，香甚幽细，亦名“珠兰。”

十里香　，木本，叶类树兰，而枝干蟉结甚古。花白色如柑橘，迎风嗅之，香闻十里，亦名“七里香。” 竹叶兰　，叶似萱，花则兰也。深紫丛生。

素馨　似茉莉差小，蔓生，香馥烈。按此花本名那悉，陆大夫得种于西域，因说尉佗移至广南。南汉刘𬬮宫人素馨者，喜簪此花，故名。今美人冢旁特盛，号“花田。”

茉莉　有重台者，有至四层者。藤本、木本有二种。

扶桑　亦名“佛桑” ，有红、白二种，或云即朱槿花。叶似桑，花似火石榴，四季皆有，经雨而退，成黄色。

马缨丹　，亦名百日红，花大红色，如绣球，有丝，类马首繁缨，故名。

草属

芝　　　　《石芝　　　　》《木芝》

草芝　　　肉、芝　　　　菌

排草　潮阳最多，以细嫩者为佳。

断肠草　，叶类蒌而小，对节生藤本，花金黄色。岭南人轻生，稍拂意服之，肠立断。解毒，首生羊血，次鹧鸪血，吐出即愈。

“屏风草　” ，即“万岁藤。”

席草　可织席

竹属

筀竹　　　　丝竹　　　　。甜竹。

“苦竹　　　　。” 《菫竹　　　　》。《赤竹》。

淡竹　　　　、慈竹　　　　、苗竹

箭竹　　　　黄竹　　　　单竹

观音竹　：明万历十二年，取观音竹于潮，注云：“即棕竹，可以为扇骨。深山中老而长者佳。” 药属。

大腹皮　：即椰子之包裹也。

槟榔　，潮人合灰食之，其功能下气劫湿，固齿去腻。

蒌　《艺文类聚》曰：“树如桑，取其实为酱。此汉人所谓蒟酱也。以潮阳县生者为佳，味辛而颇甜。如欲远携之，以火炙干，其叶如茶，然亦可食。” 蒟叶之蒟字，或作蒌，字或作留，所谓扶留者也。余意当直作蒟。《韵》曰：“蒟，果也。” 蒟酱曰浮留，状似荜拨。今岭南取其叶及藤，合槟榔食之。蒟，俱雨切，其作蒌字，从娄来力主切。其声相近，乡音转讹，故失之耳。蒟之实可食，滇人多用其实曰蒟子。其根可酱。《汉书》所谓“感蒟酱则开牂牁” 是也。羽属。

白鹇　，顶毛及腹下皆暗绿色，朱冠赤胫而短喙。其羽如雪，墨丝界之。尾长数尺，性耿介，不近人，其音“咮咮。”

鹧鸪　形如母雉而小，微有彩色。在万山丛中啼云：“行不得也。” 哥哥畜之。久就手中取食，最驯穉可爱。山胡　形如鸲鹆而无冠，头顶皆有白丝毛似白头翁，音甚清婉。

鹁鸽　，明世庙时所云“四停花” 也。

翟　，《雉类》，所云文而不华也。

毛属

熊　　　　　猬　　　　　《竹豚》。

豪猪　　　　、山猪　　　　、山狗。

鳞介之属

河豚　味稍逊江上

蒲　：一曰鱼，昌黎诗：“蒲鱼尾如蛇，口眼不相营。”

鲈　亦逊松江

《龙虾　》约至四尺长，

鞋底　亦曰比目

水母　亦名海蜇。《岭表录异》云：“形如覆帽，腹下有物如絮，俗谓之足而无口眼。虾寄腹下，呕食其涎，浮水上，遇渔者即沉，乃虾有所见耳。”班　　　　　魿　　　　　鲂沙鱼　　　　白带　　　　草墨鱼　　　　《䲡　　　　　鲳》《马鲛》　　　　花鲢、　　　　赤眼。

黄尾　　　　鳗　　　　　鳓。

金鲮　　　　鳘　　　　　鲠鲎　，《山海经》云：“形如车文。” 《岭南录异》云：“鲎，眼在背上，雌负雄而行。” 韩昌黎诗云：“实如惠文冠，骨眼相负行。其血色碧。”

蛎房　昌黎诗：“蚝相黏为山，百十各自生。” 盖丽石而生，肉各为房，剖房取肉，故名。又烧蛎房为灰，坚白细润，用以涂壁，经久不脱。

螺　大者可容一升，味似鲍鱼，名曰“香螺” ，其壳可应军中之用。又有鹦鹉螺，珠光可烛其外，文采五色，类鹦鹉，潮中不易得也。又有九孔螺，月姑　即西施舌，形如蛤蜊，稍长，肉白如截肪，其形似舌故也。

车白　亦类蛤蜊，而甲甚厚，味逊月姑。

蚶　：《海物志》名天脔；《尔雅》名魁陆；《本草》名瓦垄子。《杂俎》云：“鼎俎之味有蚶酱。”

文蛤　：如蚌而短小，壳有花文可爱。

章鱼　亦名“章举” ，有八脚，亦名“八索子。” 能食蟹，吮其膏，故腹中之膏亦类蟹。

江瑶柱　一名马甲柱，亦名江蛲。《昌黎诗章举“马甲柱斗以怪” 自呈》。

蜃　亦曰“文蜃” ，即大蛤。

布帛之属

葛布　以“凤葛” 为上。

麻布　有青有黄，潮揭出者皆佳。

绸　　　　　绢　出海阳。

茧䌷　出程乡者佳

棉花　：即木棉树，也为《丝绵》。

苎布　　　　。蕉布　　　　。竹布。

货属

贝　：《南越志》所云文贝，可以解毒也。又元贝亦称照贝。

白铜锁　，潮阳铜匠制最工，价值三百钱。乌糖　用甘蔗汁煮黑糖，烹炼成白，劈鸭卵揽之，使渣滓上浮。《老学庵笔记》云：“始自唐太宗时贡使所传。”

葱糖　极白而无滓

柏油烛